### | | | | --- | --- | | | | | --- | | **Byråd** 18. december 2018 Sagsnr. 710-2018-38082 Dok.nr. 710-2018-453120 Viola Andreasen | | 213.                Udpegning af byrådsmedlemmer til § 17, stk. 4 udvalg om kollektiv trafik m.v. - Åbent

###

|  |  |
| --- | --- |
| Tidl. politisk behandling | BY, 28.08.18, pkt. 121 |
| Forventet sagsgang | BY |
| Lovgrundlag | Lov om kommunernes styrelse |

###

**SAGENS INDHOLD**

Byrådet skal i denne sag tage stilling til udpegning af
byrådsmedlemmer til et § 17, stk. 4 udvalg vedrørende kollektiv trafik,
miljøvenlige transportformer mv. Byrådet behandler på samme møde en sag med
forslag til kommissorium for og sammensætning af dette udvalg.

Udvalgets funktionsperiode er januar 2019 til juni 2020.

**VURDERING**

I forslaget til kommissorium for udvalget anbefales det, at
udvalgets arbejde deles i to hovedemner: Et emne vedrørende kollektiv trafik i
bred forstand og et emne vedrørende nedbringelse af CO2 på
transportområdet.

For at sikre sammenhæng mellem de to hovedemner foreslås
det, at udvalgets arbejde ledes af et formandskab på to byrådsmedlemmer.
Udvalget organiseres i to arbejdsgrupper, hvor formandskabet er med i begge
arbejdsgrupper. I begge arbejdsgrupper deltager yderligere to byrådsmedlemmer
samt en række personer med faglig indsigt og/eller særlige interesser i de to
emner.

Det foreslås, at Alex Johnsen udpeges til formand og Daniel Christiansen
Sandra Lauritsen til næstformand for § 17, stk. 4 udvalget.

**Arbejdsgruppe 1: Kollektiv trafik**

·
Alex Johnsen, Socialdemokratiet

·
Øjvind Johansen, Venstre

·
Øivind Schou, Dansk Folkeparti

·
Jonna Jessen, Konservative

**Arbejdsgruppe 2: CO2-reduktion på transportområdet**

·
Alex Johnsen, Socialdemokratiet

·
Øjvind Johansen, Venstre

·
Bjarne Søndergaard, SF

·
Marlene Andersen, Enhedslisten

**ØKONOMI**

Udvalgets formand og næstformand (formandskabet) honoreres
efter reglerne i vederlagsbekendtgørelsen, hvoraf det fremgår, at Byrådet kan
beslutte, at der ydes vederlag til formanden og næstformanden for et § 17, stk.
4 udvalg, hvis denne er byrådsmedlem.

Det foreslås, at formanden for udvalget oppebærer et årligt vederlag på 1,47 % af borgmesterens
vederlag (svarende til 15.000 kr.). Det foreslås endvidere, at udvalgets
næstformand oppebærer et årligt vederlag på 0,98 % af borgmesterens vederlag
(svarende til 10.000 kr.).

Der er i Budget 2019-22 afsat midler til honorering af
formand og næstformand i et

§ 17, stk. 4 udvalg på politikområdet politisk organisation.

**INDSTILLING**

Direktøren for Teknik og Kultur indstiller til Byrådet:

1.     At udpege
de foreslåede medlemmer til § 17, stk. 4-udvalget.

2.     At formand
og næstformand oppebærer et årligt vederlag på henholdsvis 1,47 % af borgmesterens vederlag og 0.98 % af borgmesterens vederlag.

**BESLUTNING**